钦定古今图书集成/明伦汇编/氏族典/第226卷 > 杨干运
## 钦定古今图书集成/明伦汇编/氏族典/第226卷 > 杨干运

按《周书杨干运传》，“干运字元邈，傥城兴势人也。父天
兴，齐安康郡守。干运少雄武，孝昌初，为本州治中，转
别驾。大统初，梁州民皇甫圆聚众南叛，汉中陷，干运
入梁，转信武将军。武陵王萧纪称尊号，以干运威服
巴渝，拜车骑将军、梁州刺史。时纪与其兄湘东王绎
争帝，连兵不息，干运兄子略说干运送款关中，太祖”
乃密授使持节、骠骑大将军、安康郡公。及尉迟迥至
剑南，干运遂降迥。魏废帝三年，干运至京师，寻卒。子
端嗣，拜梁州刺史。略亦以归附功，拜车骑大将军。建
德末，位至开府，封上庸县伯。